google/wiki40b huggingface dataset:
Nordisk Film Kino

Historikk

Oslo Kino var Norges største kinovirksomhet og drev syv kinoer i Oslo: Colosseum, Gimle, Klingenberg, Ringen, Saga, Symra og Victoria (tidligere Vika). I tillegg drev datterselskapet Norsk Kino ytterligere ni kinoer utenfor Oslo; i Asker, Askim, Halden, Horten, Hønefoss, Kristiansund, Sarpsborg, Tønsberg og Verdal. Totalt besto virksomheten av 65 kinosaler med ca. 12 000 seter. Selskapet utvidet i 2010 virksomheten med oppkjøp av reklamesalgsselskapet Media Direct Norge AS, som holder til i Drammen. I 2011 ble konsernet ytterligere utvidet med oppkjøpet av distribusjonsselskapet Norsk Filmdistribusjon (tidligere Sandrew Metronome Norge AS).
Fra 2004 hadde selskapet de heleide datterselskapene Colosseum Kino Eiendom AS og Eldorado Kino Eiendom AS. Oslo Kino overtok 1. juni 2008 driften av samt videreutvikling av sin salgsvirksomhet i kinoenes kiosker og kafeer, etter at driften i 83 år hadde vært besørget av eksterne operatører som Freia.

Nordisk Film Kino overtar Oslo Kino

Oslo Kino ble innlemmet i eierselskapet Nordisk Film Kino i 2014.

Oslo Kinematografer som filmprodusent

I perioden 1947 til 1982 produserte Oslo Kinematografer ca. 180 kortfilmer, som vi dag kjenner som Oslofilmene. Hensikten med oslofilmene var å sikre dokumentasjon av Oslos miljøer og historiske utvikling, og resultatet ble en samling historisk filmer med helt enestående verdi, både i en byhistorisk, kommunalhistorisk og filmhistorisk sammenheng.

Nye kinoer

21. november 2008 åpnet Oslo Kino en ny kino, Ringen kino, i det gamle bryggeriområdet på Grünerløkka. Tilsammen har Ringen 940 seter fordelt på seks saler. I desember 2013 gjenåpnet tidligere Vika kino som Kino Victoria etter ombygging.
Dansk Oversætterforbunds Ærespris

Dansk Oversætterforbunds Ærespris deles normalt ut i februar hvert år. Medlemmer av Dansk Forfatterforenings Oversættergruppe har innstillingsrett. Prisen, som ble innstiftet i 1945, tildeles «en oversettelse, som ved fremragende gjengivelse av et eller flere betydelige utenlandske verk har beriket dansk litteratur».
Donacia marginata

Utseende

Donacia marginata er mellom 8-11 mm lang. Kroppen er langsmal og ikke så oval som bladbillene ofte er.  Den er metallisk farget i nyanser av messing- og bronsefarge. Den har en rødlig farge langs hver sidekant av dekkvingene. På grunn av lysbrytning kan den enkelte ganger ha en mer blå, metallskinnende farge på dekkvingene. Bakkroppen smalner bakover. Hodet er fremover-rettet. Beina har samme farge som kroppen og er forholdsvis lange.

Levevis

Både larvene og de voksne (imago) billene finnes nær ferskvann hvor de lever av å spise blad på næringsplanten. Larvene lever under vannoverflaten. De voksne er særlig aktive i solskinn.
Donacia marginata tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Amelia Strickler

Sesongen 2016

Strickler kom på tredjeplass i det engelske U23-mesterskapet i friidrett 2016, og hun kom på fjerdeplass i Britisk mesterskap i friidrett 2016.

Sesongen 2017

Hun satte personlig rekord i kulestøt innendørs i februar 2017, med 17,12 meter, under Meyo Invitational i South Bend i Indiana. I NCAA-mesterskapet i friidrett innendørs kom hun på tiendeplass. 
Utendørs kom hun på andreplass i Mid American Conference, og kom på 17.-plass i NCAA East DI Preliminary, så hun ble ikke kvalifisert til NCAA-mesterskapet utendørs. Hun representerte Storbritannia under Lag-EM i friidrett 2017 (Super League), og kom der på tiendeplass, og i juli kom hun på andreplass i Britisk mesterskap i friidrett 2017, kun slått av Rachel Wallader. Sommeruniversiaden 2017 ble arrangert i Taipei, og Strickler kom der på sjetteplass med ny personlig rekord utendørs på 17,13 meter.

Sesongen 2018

Strickler kom på tredjeplass i kulestøt under Britisk mesterskap i friidrett innendørs 2018. I European Cup Winter Throwing 2018 kom hun på 14.-plass i seniorklassen, og i Samveldelekene 2018 representerte hun England og kom på niendeplass. Hun representerte klubben sin, Thames Valley Harriers, under Europacupen for klubblag 2018, og kom der på fjerdeplass. 
Under det sørengelske mesterskapet i friidrett 2018 (South of England AA Senior Championships) satte hun ny personlig rekord, med 17,26 meter, og kom på andreplass i dette mesterskapet. Hun vant Britisk mesterskap i friidrett 2018, og ble der kvalifisert til EM i friidrett. I juli representerte hun Storbritannia under Verdenscupen i friidrett 2018, og kom der på femteplass. Hun forbedret sin personlige rekord til 17,31 meter under kvalifiseringsrunden i EM i friidrett 2018, men endte på tiendeplass i finalen med 17,15 meter.
Bjørn Hansen (trener)

Biografi

Bjørn Hansen har som spiller spilt i Fotballklubben Kvik, Oppdal IL og Sandefjord Ballklubb.
Som trener trente Hansen A-landslaget, Flatås, G15-landslaget, G16-landslaget, G17-landslaget, G18-landslaget, G19-landslaget, Kvik, Oppdal, Stjørdals-Blink, Strindheim Fotball, U21-landslaget og Rosenborg.
Han vant syv serie- og tre cupgull med RBK.
Studentkultur i Trondheim

Badekarpadlingen

Badekarpadlingen er en konkurranse som arrangeres årlig i forbindelse med at nye studenter inntar Trondheim og Norges teknisk-naturvitenskapelige universitet (NTNU). Det er kun førsteårsstudenter som kan delta, og det konkurreres i to disipliner: fartskar og showkar. Badekarpadlingen har vært arrangert i Trondheim siden 1979. De som står i spissen (styret) for badekarpadlingen kaller seg BadCom.
Fartskar går ut på å ro (eller padle) fire ganger tvers over Nidelva i en selvbygd farkost som skal være bygd rundt et badekar. Konkurranseformen er stafett, det vil si at man skal bytte på å ro ved hver bredd. Det legges her vekt på sportslige prestasjoner og effektive konstruksjoner. Premien for raskeste fartskar er «Det gyldne kar». 
Fartskar var også starten på hele badekarpadlingen, og har vært en del av arrangementet siden 1979.
Showkar er hovedattraksjonen under badekarpadlingen.  Det deles ut flere premier: «Den gyldne fisk» for beste show under sjøsettingen; «Det gyldne speedometer» for beste festlige innslag under banketten; «Den gyldne and» til beste showkar; «Den gyldne krok» for å hente «skattekisten» (en hjemmebrentsdunk) og gi den til juryen; «Den gyldne smørekanne» for å smøre BadCom; «Speilet» for fiasko; «Den grønne svane» for best innsats i opprydningen i etterkant av badekarpadlingen; «Sabotasjeprisen» for å sabotere de andre lagene (alt er tillatt); «Terrorprisen» for beste terror eller terrormiddel på elven; «Den søte hevn» for å gi veterankaret på elven størst problemer; «Beste internasjonale kar» til det mest fantasifulle internasjonale karet; og «Den gyldne smukk» til beste nykommer eller lag som på tross av dårlige forutsetninger stiller.

Realkameratene FK Trondheim

Realkameratene («Reka») er et studentfotballag i 5.divisjon, Sør-Trøndelag. Laget ble grunnlagt 26. oktober 2006. I 2007 ble det en plassering på nedre halvdel av tabellen etter en dårlig høstsesong. Sesongen 2008 førte til en ny 6.-plass i en mer studentpreget avdeling. Reka ordnet seg en 2.-plass i studentlagenes playoffturnering etter sesongslutt.
Laget består av studenter fra Sivilingeniørlinjen Fysikk og Matematikk på NTNU, samt ett innslag fra Kommunikasjonstekologi.
Etterhvert ble TSFF (Trondhjems Studenter Fotball Forening) innført og Reka flyttet seg hit. Etter et par år endte Reka til slutt opp helt på bunn av TSFF-tabellen i 17/18 sesongen. Etter en bedre sesong i 18/19 endte laget  et par plasseringer opp og med positiv målforskjell. Laget ledes av lagleder Endre Bjørge Urheim og hovedtrener Johannes Padel.
Uttaradhyayana sutra

Uttaradhyayana sutra er en hellig tekst i jainismen, og inneholder en innledende undervisning i jainistiske ideer, begreper og etiske idealer. Teksten framstår som undervisning i 36 leksjoner, med Sudharman som lærer og munken Jambu som elev, selv om denne rammefortellingen sjelden er svært synlig. Sudharman (Sudhamma) regnes som hoveddisippelen til jainismens «grunnlegger» Mahavira (599-527 f.Kr.)
Svetambararetningen i jainismen regner med seks grupper av hellige tekster; Uttaradhyayana sutra er en av fire tekstene i gruppen av Mūlasutraer; og regnes som en av de eldste tekstene i jainenes kanon. Teksten beskrives som «en veldig viktig kanonisk tekst. Samtidig er den også velegnet for et publikum som ikke er så godt kjent med jainismen, fordi den, i motsetning til store deler av det kanoniske korpus, ikke er så teknisk og systematisk repeterende. Dens leksjoner balanserer også fint mellom historier og dialoger på den ene siden, og mer belærende leksjoner.»
Navnet kan oversettes med «svar-kapitlene», «de siste kapitlene» eller «de beste kapitlene».
Asurvingetanagar

Utbredelse

Den forekommer i Brasil, Fransk Guyana, Surinam og Venezuela.
Flanell

Flanell (av fransk flanelle) er et lett og mykt vevd stoff av ull, bomull eller kunstfiber som er lett ruet på en eller begge sider. Bomullsflanell har et lodekke som vanligvis er dannet av løst tvunnet garn i veften som blir revet opp med børste. Vanligvis kan en da ikke se de vevde trådene fra overflaten av stoffet.
I likhet med andre tekstiler, lages flanell i flere farger og mønstre, slik som stripede, rutete eller i tartanlignende mønstre. 
Tynt bomullsflanellstoff blir brukt blant annet til natt- og sengetøy. Tykkere flanell brukes også i flanellografer.

Som klesplagg

Ullflanell har til tider vært brukt til frakker, dresser, bukser og skjørt.
Bomullsflanell med mønstret vev er per 2015 mest brukt til skjorter, og har blant annet vært inne i motebildet i 1990-årene med grungestilen.  Plaggene er fortsatt populære blant friluftsfolk og andre som setter pris på at der er litt ekstra tykkelse i plagget, noe som bidrar til bedre varmeisolering.

Kilder

Flanell i Store norske leksikon (fri lisens)
Anneberg (Halland)

Anneberg er et tettsted i Kungsbacka kommune i Hallands län i Halland i Sverige. I 2010 hadde tettstedet 1 469 innbyggere.
Leonardo Ferreira da Silva

Biografi

Ferreira da Silva regnes som en hurtig og målfarlig bakromsspiller. Han har tidligere spilt for GKS Katowice, Al-Shabab, Brasiliense, Corinthians Alagoano, Jaciara, og har vært på prøvespill i Helsingborgs IF og FSV Frankfurt.

Hamarkameratene

Ferreira da Silva skrev under på en låneavtale med Ham–Kam den 4. august 2008 som varte ut sesongen, med opsjon på kjøp ved sesongslutt
Han kom i fokus under den 18. serierunden i Tippeligaen i 2008, da han skallet ned Fredrikstads Abgar Barsom. Leonardo mente det var et uhell fordi han ble dyttet i ryggen av FFK-forsvarer, men fikk likevel to kampers karantene. Sanksjonsutvalget var «i tvil om da Silva bevisst forsøker å skalle motspilleren», men «finner det imidlertid bevist at da Silva har opptrådt uaktsomt når det gjelder det beskrevne forhold.» Etter at HamKam rykket ned og valgte å ikke benytte seg av kjøpsklausulen dro da Silva tilbake til Rheindorf Altach.
TV+

Historie

Kanalen slet fra starten av med svært lave seertall og i september 1995 overtok TV 2 driften av kanalen. TV 2s Geir Kjærnes ble innsatt som administrerende direktør, mens Gunnerud ble kanalsjef. I begynnelsen av januar 1996 sluttet begge etter at kanalen ble tilbakeført til Schibsted-konsernet. I midten av januar ble Geir Kjærnes atter innsatt som administrerende direktør. I løpet av høsten 1995 opplyste kanalens lederskap at de hadde til hensikt å bytte navn til Norgeskanalen på nyåret. Disse planene ble imidlertid stoppet da NRK protesterte og mente at P1 hadde enerett på dette navnet. 
I mars 1996 ble kanalen fusjonert med TVNorge og administrerende direktør Geir Kjærnes flyttet inn i TvNorges lokaler i Sagveien i Oslo. Det var på den tiden usikkert om kanalen skulle nedleggelse eller få et nytt konsept.
Sommeren 1996 kvittet Schibsted seg med en god del av sin eierandel i kanalen, og ble sittende igjen med 33 prosent. De øvrige var fordelt mellom A-pressen (18 prosent), TvNorge (23 prosent) og Broadcast Norge (SBS) (26 prosent). Kanalen hadde da fungert som en avlastninggskanal for TV-Norge siden mars, som på den tiden også var eid av disse selskapene.
I slutten av august forelå det planer om å lansere kanalen som TV-Norge 2, men disse planene ble det ikke noe av. Kanalen hadde til da påført eierne et tap på mellom 45 og 50 millioner kroner. TV+ avviklet sine sendinger den 1. september 1996.

Seertall

Kanalen hadde svært lave seertall og det meste sette programmet, miniserien Scarlet, ble sett av oppunder 57 000. Columbo havnet på annenplass på kanalens seerbarometer. 28. mai oppnådde Columbo 54 000 seere. Samme Columbo oppnådde 43 000 seere 15. mai, og like mange seere også 7. mai. Programmet Turid pluss 15 satte rekord allerede tredje dagen på luften med 36 000 seere. I den første sendeuken varierte seertallene fra 1000 til 35 000, med det egenproduserte popprogrammet Hitt som minst sette program og Turid pluss 15 som det mest sette.
TV+ fikk raskt økonomiske problemer grunnet de lave seertallene. En undersøkelse foretatt av MMI høsten 1995 viste at kanalen kun hadde en markedsandel på 0,9% av den totale TV-tittingen. Målingen var hentet fra i alt åtte TV-uker fra uke 36 til uke 43. (til sammenligning hadde NRK en andel på 41,9% og TV3 en andel på 6,1%). 
Totalt kunne rundt 1,2 millioner nordmenn over 12 år få inn kanalen.
Forever Young (Bob Dylan-sang)

Omtale

På notatene for albumet med tittelen Dylan (2007) skrev Bill Flanagan om «Forever Young» at «Etter et avbrudd fra turnering på åtte år var Dylans legende stor nok til å fylle alle de tolv apostlene og fortsatt ha plass til overs for noen buddhaer. Han gikk med på å komme tilbake til turneringen i 1974 sammen med The Band, hans gamle backinggruppe som hadde blitt stjerner på egen hånd i mellomtiden. De kom sammen og banket raskt ut et album, Planet Waves, som hadde to versjoner av en velsignelse fra en foreldre til et barn. I årene hvor Dylan ikke spilte konserter hadde han blitt far. Han hadde det til felles med de fleste i publikumet. Sangen reflekterer det. Minneverdig anført på amerikansk TV av Howard Cosell da Muhammad Ali vant tungvektstronen for tredje gang...»

2009 Remix

I en remiks fra 2009 ble Dylans versjon «Forever Young (Continued)» brukt i en reklamefilm for Pepsi, hvor will.i.am rapper et vers. Reklamefilmen avsluttes med slagordet «Every generation refreshes the world».

I populærkulturen

Den amerikanske komi/drama-TV-serien Parenthood fra 2010 bruker sangen som kjenningsmelodi.
Sundhedsstyrelsen

Sundhedsstyrelsen er et av 12 organer under Ministeriet for Sundhet og Forebyggelse i Danmark. Organet ble opprettet i 1909 som en videreføring av det tidligere Sundhedskollegium fra 1803. Før dette hadde man hatt et rådgivende organ for saker som gjaldt helse, Collegium medicum, som var blitt opprettet i 1740 på bakgrunn av flere epidemier som hadde herjet landet.
Fra 1932 har Sundhedsstyrelsen formenn, som alltid har vært leger,  blitt kalt medicinaldirektører. Nåværende medicinaldirektør er Jens Kristian Gøtrik, som har hatt stillingen siden 2000. 
Under Sundhedsstyrelsen finnes flere spesielle enheter, for eksempel Abortankenævnet, Center for Forebyggelse og Statens Institut for Medicinsk Teknologivurdering.
Cerro Ejido

Transport

Ruta 30 Brigadier General Eugenio Garzón forbinder Cerro Ejido med Tomás Gomensoro og Tranqueras.
Brachysiderus

Utseende

Middelsstore (gjerne 20-30 millimeter), kraftige, gulbrune eller rødbrune, blanke hornbiller. Hannene har tre horn i pannen, det midterste er forholdsvis langt, oppoverbøyd og kløvet i spissen, på hver side av dette en kortere pigg, disse trekkene mangler hos hunnene som bare har korte, knotte-lignende horn i pannen. Hos noen arter mangler det lange hornet i midten. Pronotum er gulbrunt eller rødbrunt, ofte med mørkere midtparti, dekkvingene gulbrune med svarte flekker ved skuldrene og ved bakkanten (dette gjelder i alle fall den best kjente arten B. quadrimaculatus).

Utbredelse

Gruppen finnes bare i Sør-Amerika.
Pumpehuset (København)

Pumpehuset er et nedlagt pumpehus for vannverket i København som i dag er et konsertsted. Det er bygget i to etasjer og den øverste er den store konsertsal, Kransalen, som kan romme 600 mennesker. I første etasje ble det i 2011 etablert enda en scene, med plass til 400 tilskuere.

Pumpehusets historie

Pumpehuset er en del av Københavns første vannverk og rommet tre store dampdrevne pumper, som skapte trykket i vannrørene, så vannet kunne nå opp til de øverste etasjene i Københavns hus. Grunnsteinen til Pumpehuset ble lagt 16. mai 1856, og det stod ferdig på våren 1858, men ble først offisielt tatt i bruk 1. juli 1859. Bygningen er fredet.
I september 1987 åpnet Pumpehuset og avløste Saltlageret som spillested. En del av pengene som ble brukt til å innrede Pumpehuset med, ble donert av Uraniafonden, som donerte 3 millioner danske kroner som kompensasjon for rivingen av Saltlageret.
Den 15. juni 2010 meldte mediene nyheten om at Pumpehuset var gått konkurs, og at alle fremtidige arrangementer var avlyst.
I januar 2011 ble det offentliggjort at Pumpehuset åpnet igjen med en helt ny profil, med fokus på urban subkultur. 
Den 28. september 2011 åpnet Pumpehuset atter dørene for det københavnske konsertpublikum.
Theresina

Utbredelse

Slekten er kjent fra Vietnam.
Sjøsanden

Sjøsanden er en sandstrand og badestrand som ligger i Mandal. Den har meget finkornet sand og er ca. 800 meter lang. Sjøsanden er en av mange strender som ligger nærmest etter hverandre i Sjøsandenskogen/Furulunden. Mandal er Norges sydligste by og er en svært populær turistby. Omtrent midt på Sjøsanden står en fyrlykt som i dagligtale kalles «Bestemor».
Ved Sjøsanden finner man også Sjøsanden Næringshage.
Zhuxi (Shiyan)

Zhuxi (kinesisk: 竹溪县; pinyin: Zhúxī Xiàn) er et fylke i byprefekturet Shiyan i provinsen  Hubei i Folkerepublikken Kina. Det har et areal på 3 300 km² og ca. 360 000 innbyggere (2003).

Kulturminner

Cixiaogou-Caihuangmus steinskulpturer (Cixiaogou “Caihuangmu” moya, 慈孝沟“采皇木”摩崖) fra Ming-dynastiets tid ble i 2006 oppført på Folkerepublikken Kinas liste over kulturminner.
Larvik tingrett

Larvik tingrett var en førsteinstansdomstol under Agder lagdømme. Tingretten lå i Larvik i Vestfold og dekket Larvik kommune. Domstolen besto av sorenskriver, én dommer og tre dommerfullmektiger.
Domstolen ble erstattet av Vestfold tingrett fra 2019.
Husværfjorden

Husværfjorden er en fjord i Vega og Herøy kommune i Nordland. Fjorden ligger nord for Husvær og strekker seg 17 kilometer nordøstover til Sør-Herøy. Fjorden starter mellom Sandvær i sør og Ytre Flesan i nord. I tillegg til Sør-Herøy ligger også øya Tenna i øst. På nordsiden ligger Ytre og Indre Flesan og Keggrauva.
San Andreas (film)

Handling

I etterspillet av et stort jordskjelv i Los Angeles, drar en redningshelikopterpilot ut på en farlig reise for å redde datteren sin.
Lars E. Hanssen

Utdannelse og yrkeskarriere

Lars E. Hanssen vokste opp i Stavanger, der han var russepresident. Senere ble han preses og styremedlem på Blindern Studenterhjem og utnevnt til Høy Bukk.  Han ble utdannet lege i 1973 og dr. med i 1980 og er spesialist i indremedisin, gastroenterologi og endokrinologi. Han var knyttet til Rikshospitalet fra 1984, der han la grunnlaget for det senere Centre of excellence for behandling av nevroendokrin kreft (ENETS).  
Han har publisert et stort antall vitenskapelige arbeider. I 2001 fikk han YS-Stats medbestemmelsespris: "Lederen har bidratt til god ledelse, godt arbeidsmiljø, bedre resultatoppnåelse og et godt forhold til publikum." 
Fra 1994 arbeidet han i Statens helsetilsyn, fra 2001 til august 2012 som direktør, til og med 2006 med tittel helsedirektør. I hans tid ble tilsynsansvaret utvidet til også å omfatte barneverntjenester, sosiale tjenester, folkehelsearbeid, medisinsk- og helsefaglig forskning, samt tilsyn med helsetjenester til militært personell i operasjoner i utlandet. I 2013 kom endelig de årlige stortingsmeldingene om kvalitet og pasientsikkerhet.  Fra 1994 til 2001 var han assisterende helsedirektør under Anne Alvik. 
Han kom da fra stillingen som sjefslege og professor ved Rikshospitalet. I august 2012 tiltrådte han stillingen som direktør for sekretariatet for Vitenskapskomiteen for mattrygghet. Der ble ansvaret utvidet med Fremmede organismer og handel med truede arter CITES, og mikrobiell økologi. Vitenskapskomiteen for mattrygghet endret derfor navn til Vitenskapskomiteen for mat og miljø i 2017. Han er norsk representant i Advisory Forum i European Food Safety Authority (EFSA) 
Lars E. Hanssen var styreleder for WHOs International Agency for Research on Cancer (IARC) en periode fra 2006. Han har vært sjefredaktør for Scandinavian Journal of Gastroenterology og områdestyreleder for Medisin og helse i Norges forskningsråd. Han har vært styremedlem i Sørlandet sykehus HF fra 2013 til 2018.
Hanssen gjennomførte kandidatstudiet i helseadministrasjon ved Universitetet i Oslo i 1989, pedagogikk for universitetslærere i 1990, Forsvarets høgskole i 1995 og NATO Defense College i Roma i 1999-2000. Han har vært professor i indremedisin ved Universitetet i Oslo og professor II i medisin ved Institutt for samfunnsmedisinske fag, Universitetet i Bergen, samt fakultetsrådsleder, Det medisinske fakultet, Norges teknisk-naturvitenskapelige universitet (NTNU).
Regionalt kunnskapssenter for barn og unge - psykisk helse og barnevern (RKBU Midt-Norge)

Regionalt kunnskapssenter for barn og unge - psykisk helse og barnevern, i daglig omtale RKBU Midt-Norge, ved NTNU, er et forsknings- og utviklingssenter som har som mål å ivareta problemstillinger knyttet til barn og unges psykiske helse, omsorg, utvikling og tjenestebehov i regionen. RKBU Midt-Norge er ett av fire tilsvarende regionale senter (RKBU Vest, RKBU Nord og RBUP Øst og Sør). Forskningen til senteret skal være tverrfaglig og praksisrelevant og bidra til å øke kvaliteten på tjenestene rettet mot barn og unges psykiske helse og omsorg. Senteret driver, i tillegg til forskning, med undervisning, utviklingsarbeid og formidling. 
Fra 1. januar 2017 er senteret underlagt Institutt for psykisk helse ved Fakultet for medisin og helsevitenskap, som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund). 
RKBU Midt-Norge ble opprettet 1. januar 2013 etter en sammenslåing av Barnevernets utviklingssenter (BUS) og Regionsenter for barn og unges psykisk helse (RBUP). RBUP var før dette tilknyttet Institutt for nevromedisin ved Det medisinske fakultet, mens BUS lå under NTNU Samfunnsforskning AS. Mellom 2013 og 2017 var senteret direkte underlagt Det medisinske fakultet (DMF). Senteret er lokalisert i bydelen Øya i Trondheim og har om lag 70 ansatte (2018). 
Senteret  grunnfinansieres av Helsedirektoratet (Hdir) og Barne-, ungdoms- og familiedirektoratet (Bufdir). Rammer og retningslinjer for senterets oppgaver og virksomhet gis i et årlig tilskuddsbrev fra direktoratene.
Senterleder for RKBU Midt-Norge har siden oppstarten vært Odd Sverre Westbye. Han var tidligere senterleder for RBUP.
Day of the Moon

Handling

Episoden starter der The Impossible Astronaut sluttet, og FBI leter etter Amy, Rory og River Song. Verden er blitt okkupert av The Silence og de kan ikke stole på noen. Doktoren er fanget i et perfekt fengsel.

Produksjon

Både Day of the Moon og The Impossible Astronaut markerer første gang Doctor Who har filmen innenfor De forente stater. Den amerikansk-produserte TV filmen fra 1996 ble filmet i Canada. Dette er også første gang Doctor Who har åpnet med en to-delers historie.
Steven Moffat, hoved forfatter av den nye sesongen, sier at dette vil bli en av de mørkeste åpningene til en sesong av Doctor Who noensinne, og at rommvesnene i episoden er basert løst på Edvard Munchs Skrik.